Á meðal þess kom á borð Lögreglunnar á Suðurlandi í síðustu viku var barn sem hafði orðið undir pallbíl . Þá kom maður akandi undir áhrifum fíkniefna til skýrslutöku á lögreglustöð auk þess sem tilkynnt var um bíl sem keyrði ítrekað út af veginum . Í tilkynningu frá Lögreglunni á Suðurlandi kemur meðal annars fram að barn hafi orðið undir pallbíl . Mynd / Lögreglan á Suðurlandi Auglýsing Barn varð undir pallbíl við sveitabæ á Árnessýslu síðastliðinn föstudag . Barnið varð undir afturhjóli bifreiðarinnar þegar henni var bakkað á bílastæði við bæinn . Barnið var flutt á sjúkrahús í Reykjavík en meiðsli þess reyndust minniháttar og fékk það að fara heim að lokinn skoðun . Þetta kemur fram í skeyti frá Lögreglunni á Suðurlandi um helstu verkefni þeirra í síðustu viku . Lögreglan hafði afskipti af þremur einstaklingum sem grunaðir eru um akstur undir áhrifum fíkniefna . Athygli vekur að einn þeirra kom akandi til skýrslugjafar vegna óskylds máls og vakti ástand hans grunsemdir lögreglumanna , sem töldu hann ekki vera í ástandi til að stjórna bifreið . Tveir reyndust vera sviptir ökuréttindum og einn hafði aldrei öðlast þau . Ók bílnum ítrekað út af Þá vaktir aksturslag manns sem ók ítrekað út af veginum og inn á hann aftur grunsemdir vegfaranda . Var hann stöðvaður grunaður um ölvun eftir að tilkynnt hafði verið um aksturslag hans . Tveir aðrir voru stöðvaðir grunaðir um akstur undir áhrifum áfengis . Auk þess var tilkynnt um þrettán umferðaróhöpp og þrettán voru kærðir fyrir of hraðan akstur . Tíu þeirra sem kærðir voru fyrir of hraðan akstur voru erlendir ferðamenn og sá sem hraðast ók mældist á 134 kílómetra hraða á klukkustund .